Bodø Remote Tower Center

Bodø Remote Tower Center (RTC) er et fjernstyrt tårnsenter som leverer informasjons- og innflygingtjeneste til 11 av Avinors regionale og lokale lufthavner. Fjernstyrte tårn er et konsept hvor lufthavnenes flysikringstjenester drives fra et tårnsenter som er lokalisert et annet sted enn selve lufthavnen.

Bodø Remote Tower Center ble åpnet i juni 2022.

 Militær teknologi 
Bodø Remote Tower Center er et samarbeidsprosjekt mellom Avinor Flysikring AS, Kongsberg Gruppen og Indra Navia. I august 2015 inngikk Avinor AS og Kongsberg Gruppen en kontrakt for leveranse av fjernstyrte tårn verdt 400 millioner NOK. 

Avtalen er den mest omfattende satsing på fjernstyrte tårn som er lansert innenfor internasjonal luftfart. Kongsberg Gruppen er hovedleverandør i tett samarbeid med partner Indra Navia AS. Senteret eies og drives av Avinor.

Kongsberg Gruppen anvender teknologi fra militære prosjekter og knytter dette sammen med Indra Navias tårndriftløsninger. I denne teknologien inngår robuste sensorer, sikre og redundante nettverksløsninger for fjernstyring av flyplasser, samt kontroll av sanntidsdata og datalagring.

 Implementering 
Den 6. januar 2011 vedtok Avinor å innføre fjernstyring av norske flytårn.Gisle Forland, Andreas Budalen: Vil fjernstyre kontrolltårnene, nrk.no, 6. januar 2011 kl 7:43 Dette for å redusere kostnadene for tårntjeneste på lufthavnene med 30–40 prosent.FJERNSTYRTE TÅRN Framtidens teknologi på norske flyplasser, avinor.no, november 2020 Avinor gjennomfører dette i regi av EU-programmet Single European Sky ATM Research (SESAR). 70-80 ansatte i flytårnene må si opp jobben eller flytte til Bodø.

Den 27. mars 2015 besluttet Avinors konsernstyre at 15 lufthavner skal fjernstyres fra tårnsenteret i Bodø. Dette kan etterhvert utvides til alle 46 store og små lufthavner som Avinor driver.Andreas Budalen: Bodø har vunnet kampen om tårnsenteret, nrk.no, 27. mars 2015 kl. 11:28

Prosjektet ble utsatt flere ganger.Gisle Forland, Andreas Budalen, Markus Thonhaugen: Avinors prestisjeprosjekt blir forsinket, nrk.no, 13. juni 2018 kl 06:45, oppdatert kl 11:14 I 2017 skulle 15 tårn være styrt fra Bodø etter den opprinnelige planen, men i slutten av 2020 var fjernstyringen av kun fire AFIS-drevne tårn flyttet til Bodø. Den 12. februar 2024 besluttet styret i Avinor å overføre seks nye tårn til Bodø tårnsenter, i tillegg til tårnene i Sandnessjøen, Molde og Leknes, samt den kommende Mo i Rana lufthavn, Fagerlia; tallet var dermed oppe i 21.Seks nye tårn overføres til Bodø, Avinor,, 12.2.2024 13:24:42 CET

Mange av flyplasstårnene er mer enn 50 år gamle og tårnene trenger å skiftes ut over de neste årene. Å bygge ett nytt tårn kostet i 2024 rundt 75-80 millioner kroner. Over tid ville de teknologiske løsningene knyttet til disse tjenestene bli endret. Satsingen på fjernstyrte tårn gjør at Avinor unngår kostbare systemendringer i fremtiden. I operativ drift er det  besparelser med «multippel drift», hvor en AFIS-fullmektig betjener opptil tre lufthavner fra samme arbeidsstasjonen. I februar 2024 hadde Avinor operert ca. 60 000 flyvninger fra senteret i Bodø.

Flyplassene
Den 19. oktober 2019 var Røst lufthavn i Lofoten den første flyplassen som ble fjernstyrt.Therese Bergersen: Norge skrev luftfartshistorie: – Verden ser på oss, nrk.no, 19. oktober 2019 kl. 17:47, oppdatert 21. oktober 2019 kl. 09:21
Deretter fulgte tre flyplasser i Finnmark: Vardø lufthavn, Svartnes den 9. oktober 2020,Nå styrer de fly 750 kilometer unna – fra Bodø, nrk.no, 9. oktober 2020 kl. 05:33, oppdatert kl. 14:48 og deretter Berlevåg lufthavn og Hasvik lufthavn den 25. november 2020.Avinor-ansatte usikre på om fjernstyrte flytårn er trygge nok, nrk.no, 16. juli 2018 kl. 07:57, oppdatert kl. 13:17To nye tårn overført til Remote Towers Centre i Bodø, kommunikasjon.ntb.no, 25. november 2020 kl 11:52:11 CET

Den 15. juni 2022 stod Røros lufthavn i Trøndelag og Mehamn lufthavn i Finnmark for tur.Flere flytårn i Norge erstattes av fjernstyring: – Helt unikt, nrk.no, 9. mai 2022 kl 15:29, oppdatert kl 18:29 Den 8. september 2022 ble Namsos lufthavn og Rørvik lufthavn, Ryum, begge i Trøndelag, fjernstyrte.To nye tårntjenester overføres til Bodø, Avinor, 9. september 2022 kl 12

Den 26. januar 2023 ble Svolvær lufthavn, Helle i Vågan kommune i Lofoten fjernstyrt fra Bodø.Tårnet ved Svolvær lufthavn drives fra Bodø, dfly.no, 27. januar 2023, kl 12:21 Den 25. februar 2023 ble to lufthavner i Vestland fjernstyrte fra Bodø: Sogndal lufthamn, Haukåsen i Sogndal kommune og Førde lufthamn, Bringeland i Sunnfjord kommune.Flyplasstårnene i Sogndal og Førde drives nå fra Avinors nye tårnsenter i Bodø, dfly.no, 25. februar 2023 kl 4:46 PM

Tabellen nedenfor skiller mellom kontrollerte lufthavner (K) og ukontrollerte lufthavner (U). Kontrollerte lufthavner er større lufthavner, hvor flygeledere kontrollerer flytrafikken og innflygingstjenesten. Ukontrollerte lufthavner er mindre lufthavner, hvor AFIS-fullmektige yter informasjonstjeneste til luftfartøyer.

 # Lufthavn  Type  Dato 1  Røst lufthavn, Lofoten  U  19. oktober 2019 2  Vardø lufthavn, Svartnes  U  9. oktober 2020 3  Berlevåg lufthavn  U  25. november 2020 4  Hasvik lufthavn  U  25. november 2020 5  Røros lufthavn  U 15. juni 2022 6  Mehamn lufthavn  U  15. juni 2022 7  Namsos lufthavn  U  8. september 2022 8  Rørvik lufthavn, Ryum  U  8. september 2022 9  Svolvær lufthavn, Helle  U  26. januar 2023 10  Sogndal lufthamn, Haukåsen  U  25. februar 2023 11  Førde lufthamn, Bringeland  U  25. februar 2023 12  Molde lufthavn, Årø  U  mars 2025 13  Sandnessjøen lufthavn, Stokka  U  mars 2025 14  Leknes lufthavn  U  mars 2025 15  Båtsfjord lufthavn  U  2026/2027 16  Mosjøen lufthavn, Kjærstad  U  2026/2027 17  Sandane lufthavn, Anda  U  2026/2027 18  Sørkjosen lufthavn  U  2026/2027 19  Vadsø lufthavn  U  2026/2027 20  Ørsta/Volda lufthamn, Hovden  U  2026/2027 21  Mo i Rana lufthavn, Fagerlia  U  2027 22  Haugesund lufthavn, Karmøy  K  23  Bodø lufthavn  K  24  Lakselv lufthavn, Banak  K 

Referanser

Kategori:Lufttrafikktjeneste
Kategori:Avinor
Kategori:Transport i Bodø